Kratersjø

mini|Tianchi i Nord-Korea og Kina
mini|Cuicocha i Ecuador
mini|Innsjø danna etter utbrotet til Pinatubo i 1991 på Filippinane
mini|Mount Katmai i Alaska i USA
mini|Kratersjøen på Wenchi i Etiopia
mini| Nemrut i Tyrkia
mini|Volcán Irazú i Costa Rica

Ein kratersjø er ein innsjø i eit vulkankrater, kaldera eller ein maar. Nedbør fyller senkinga i terrenget fram til det oppstår likevekt mellom vatnet som kjem inn og vatnet som fordampar, renn ut via botn eller renn ut via ei elv ved kanten av krateret. Kratersjøar som dekkjer aktive (fumarolske) vulkanventilar vert ofte kalla vulkansjøar, og vatnet i dei er ofte surt, metta med vulkanske gassar og er ofte ugjennomsiktig med grønfarga vatn. Innsjøar i utdøydde eller sovande vulkanar har som regel ferskt vatn og ofte klårt vatn sidan det ikkje har innsig frå elvar eller sediment. 

Den høgaste vulkanen i verda, Ojos del Salado på 6 839 meter over havet i Andesfjella, har ein permanent kratersjø med diameter på 100 meter i ei høgd på 6 390 meter over havet på austsida. Dette er truleg den høgastliggande innsjøen i verda, uansett type. 

På grunn av dei ustablie omgjevnadane eksisterer enkelte kratersjøar berre mellombels. Kalderasjøar kan derimot vere ganske store og langvarige, som t.d. Tobasjøen som vart danna etter eit utbrot for om lag 70 000 år sidan og som dekkjer eit areal på over tusen kvadratkilomter. 

Mange kratersjøar er vakre å sjå på, men dei kan òg vere dødlege. Gassutstrøyming frå Nyossjøen kvelte 1 800 menneske i 1986 og kratersjøar som den på Ruapehu har ofte medverka til katastrofale laharar.

Innsjøar kan òg fylle nedslagskrater, men desse vert vanlegvis ikkje kalla kratersjøar, bortsett frå eit par enkeltetilfelle. Døme på slike innsjøar er Bosumtwi i Ghana og Siljan i Sverige.

 Kjende kratersjøar 
 Innsjø  Stad Albanosjøen   ItaliaLago de Atitlán   GuatemalaBlue Lake  South AustraliaBolsenasjøen   ItaliaBraccianosjøen   ItaliaLaguna Chicabal   GuatemalaCrater Lake   USACuicocha   EcuadorTianchi  Nord-Korea/  KinaVolcán Irazú   Costa RicaKapoho Crater   HawaiiMount Katmai   AlaskaRano Kau  , Rapa Nui (Påskeøya)Kelut   IndonesiaKerið   IslandKurile   Kamtsjatka i RusslandMedicine Lake Volcano    California i USAMashu   JapanNemisjøen   ItaliaNemrut   TyrkiaNewberry Volcano   Oregon i USANyossjøen   KamerunPinatubo   FilippinaneRano Raraku   Rapa Nui (Påskeøya)Mount Ruapehu   New ZealandShikotsu   JapanSoufrière   Saint VincentTaalsjøen   FilippinaneLake Taupo   New ZealandTazawa   JapanTobasjøen   IndonesiaTowada   JapanVicosjøen   ItaliaWenchi   Etiopia

 Kjelder 
Denne artikkelen bygger på «Crater lake» frå ,  den 8. november 2007. 
 oppgav desse kjeldene:  




 IAVCEI Commission of Volcanic Lakes
 «The Science of Volcanic Lakes» 
 Vulkansjøar i verda 


Kategori:Innsjøar
Kategori:Vulkanske landformer